**Noorte seksuaalhoiakute ja –kogemuste uuringu andmete kasutamise lühikirjeldus**

Uuringu andmefail on vastavuses uuringu küsimustikuga, mis on puhastatud kujul lisatud andmefaili juurde. Andmefail on esitatud .sav-formaadis ning kõik tunnused on kirjeldatud tunnuste lehel. Küsimustikust on eemaldatud küsimused ja/või vastusevariandid, mis võimaldavad identifitseerida vastajat ning mis olid vigased (küsitluse läbiviimisel esines nt tõlkeviga ning seetõttu pole eesti- ja venekeelsed vastused mõnes vastusevariandis võrreldavad).

Andmefaili kasutades tuleb kasutada järgmist viidet: Soo, K., Lukk, M., Ainsaar, M., Beilmann, M., Tamm, G., Espenberg, K., Murakas, R., Arak, T., Aksen, M., Vahaste-Pruul, S., Kutsar, D. (2015). Laste ja noorte seksuaalse väärkohtlemise leviku uuring. Tartu: Tartu Ülikool

Ankeedi aluseks on 2003. aastal läbi viidud uuringu „Seksuaalsus ja seksuaalne väärkohtlemine“ ankeet (Mossige, S., Ainsaar, M, Svedin, C. G. (2007). The Baltic Sea regional study on adolescents’ sexuality. Nova Rapport, 18).

Ankeet on kaitstud autoriõigusega. Kui on soov kasutada ankeeti või mõnda küsimust selles, tuleb võtta ühendust uuringumeeskonnaga (kontaktisik Kadri Soo, meil: kadri.soo@ut.ee).

Andmefaili on tehtud uus tunnus – vanus2\_arvutatud. See arvutati lahutades küsitluse läbiviimise aastast ja oktoobrist vastaja sünniaasta ja -kuu. Arvutamisel eeldati, et jaanuarist septembrini sündinud noortel on sünnipäev olnud (seetõttu ka aasta vanemad) ning oktoobrist detsembrini sündinud noortel ei ole sünnipäeva olnud.

Andmefail ja sellega kaasakäiv küsimustik on erinev järgnevates kohtades võrreldes küsitluses kasutatud ankeediga:

* Välja on jäetud andmefailist tõlkevea tõttu küsimus 10, sest selles küsimuses pole eestikeelsed ja venekeelsed andmed võrreldavad ning nende analüüsimisel võib tekkida valetõlgendusi.
* Küsimuses 11 on liidetud kokku tõlkevea tõttu vastusevariandid 1 ja 2 tõlkevea, et andmeid oleks võimalik kasutada ja analüüsida.
* Küsimuses 27 on jäetud välja teine vastusevariant tõlkevea tõttu.
* Küsimustes 47 ja 49 on liidetud kokku vastusevariandid 1 ja 2 tõlkevigade tõttu.
* Andmefailis on eemaldatud anonüümsuse tagamiseks kõik avatud vastusevariandid.